text: Bestyrelsen i Vejle Handicap Center trækker sig i protest
  19 september 2014 kl. 10.44
  Hele bestyrelsen vælger nu at gå af som en konsekvens af balladen omkring Christa Laursen.
  I et brev som TV SYD er kommet i besiddelse af, fortæller en enig bestyrelse, at de ikke længere vil være med fordi der er gået politik og andet fnidder i ansættelsen af det tidligere bestyrelsesmedlem Christa Laursen som daglig leder af centeret.
  I brevet skriver bestyrelsen at der er drevet hetz mod Christa Laursen og at hun kun har fået utak med et utal af beskyldninger.
  Christa Laursen har i dag også taget konsekvensen af uroen og har afleveret nøglerne til bestyrelsen.
  Ifølge den nu tidligere bestyrelsesformand Jens Bork betyder beslutningen at Vejle Handicap Center nu er lukket og står uden en ledelse.
  